અમારી લિવ ઈન રિલેશનશીપ તૂટ્યાને એક મહિનો થઈ ગયો હતો અને હું તેના બાળકની મા બનવાની હતી. 

મારા બધા દોસ્તો માનતા હતા કે હું પાગલ થઈ ગઈ છું, કારણ કે હું -21 વર્ષની કુંવારી છોકરી- એ બાળકને જન્મ આપવા ઇચ્છતી હતી. 

મને પણ લાગતું હતું કે હું ગાંડી થઈ જઈશ. કંઈક બહુ ખરાબ થવાનું હોય એમ મન ગભરાતું હતું, પણ જે થવાનું હતું એ થઈ ચૂક્યું હતું. 

તમને આ પણ વાંચવું ગમશે

મુસ્તફાને મળી ત્યારે હું 19 વર્ષની હતી. ઉત્તર-પૂર્વમાંના મારા નાનકડા શહેરને છોડીને દેશના બીજા હિસ્સામાં એક કોલ સેન્ટરમાં મેં નોકરી શરૂ કરી હતી. 

મુસ્તફા આફ્રિકન મૂળનો હતો. છોકરીઓને ગમતા 'ટોલ, ડાર્ક એન્ડ હેન્ડસમ' પુરુષોની કેટેગરીમાં એ બરાબર ફિટ બેસતો હતો. 

તેનામાં જબરું આકર્ષણ હતું. મારું જુવાન હૈયું તેના પ્રત્યે આકર્ષાયું હતું. દોઢ વર્ષની દોસ્તી પછી અમે સાથે રહેવાનું શરૂ કર્યું હતું. 

હું ખ્રિસ્તી છું અને એ મુસલમાન. અમે એકમેકને પ્રેમ કરતાં હતાં, પણ લગ્નની વાત વિચારવાની હિંમત અમારા બન્નેમાં ન હતી. 

અમે સપનાંની એ દુનિયામાં જીવતાં હતાં, જ્યાં આગળની જિંદગી બાબતે કંઈ વિચારવાનું નિરર્થક લાગતું હતું. 

તેના ઘણા દોસ્તો હતા, જે અમારા ઘરે આવતા હતા. હું તેમની સાથે મોકળા મનથી હસતી-વાત કરતી હતી. 

શંકાનાં બીજ રોપાયાં

ખબર નહીં, મુસ્તફાના મનમાં શંકાનાં બીજ કેમ રોપાયાં? મુસ્તફાને લાગતું હતું કે તેના દોસ્તો સાથે મારું અફેર છે. એ મુદ્દે અમારી વચ્ચે ઝઘડા થવા લાગ્યા હતા. 

એ ઝઘડાને લીધે એટલી કડવાશ આવી ગઈ હતી કે અમે રોજ એકમેક પર બરાડતાં હતાં. આખરે અમે સંબંધ તોડીને અલગ થઈ ગયાં હતાં. 

હું બહુ દુઃખી રહેતી હતી, કલાકો સુધી રડતી રહેતી હતી અને તેની અસર મારા કામ પર પણ થવા લાગી હતી. તેમાં મારી નોકરી છૂટી ગઈ.

મુસ્તફા સાથે હું જે નાનકડા અપાર્ટમેન્ટમાં રહેતી હતી તેને અને તેની સાથે જોડાયેલા અનુભવોથી હું દૂર જવા ઇચ્છતી હતી. 

મેં નક્કી કર્યું કે હું ઘરે પાછી જઈશ, પણ એ મહિને મારા પીરિયડ્ઝ ન આવ્યા, એટલે મારું બધું પ્લાનિંગ ફેઈલ થઈ ગયું. 

બાજુની દુકાનમાંથી પ્રેગનન્સિ ટેસ્ટ કિટ લાવીને પરીક્ષણ કર્યું તો મારો ભય સાચો સાબિત થયો હતો. પ્રેગનન્સિ ટેસ્ટનું રિઝલ્ટ પોઝિટિવ આવ્યું હતું. 

હું પ્રેગનન્ટ હતી. મુસ્તફા સાથે રહ્યાના સમયમાં હું બીજીવાર પ્રેગનન્ટ થઈ હતી. 

પહેલીવાર મુસ્તફાના દબાણને કારણે મેં ગર્ભપાત કરાવી નાખ્યો હતો, પણ આ વખતે....

ગર્ભપાત નહીં કરાવવાનો નિર્ણય

મેં મુસ્તફાને ફોન કરીને એક... \n\nમને ઉપરના લેખ માટે સારું શીર્ષક આપો.
#HerChoice: ‘મેં લિવ ઈન રિલેશનશિપના પરિણામ સ્વરૂપ બાળકને જન્મ આપ્યો’